钦定古今图书集成/明伦汇编/闺媛典/第046卷 > 邹贞娘
## 钦定古今图书集成/明伦汇编/闺媛典/第046卷 > 邹贞娘

按《闽书》：“邹贞娘，父日靖，兄君老。贞娘少端庄，不妄言
动，未笄，许嫁里人林森。德祐元年，元兵南下，凶徒四
起，一日寇至，贞娘惧见污，取剃刀自刎，已死，仆手刀
甚坚。时君老在外，亦被贼伤。及甦而归，见贞娘死，悲
哀而殓之，乃舒手释刃，人咸异焉。”〈邹贞娘按福建通志及福宁州志俱
作姓郑氏〉